open-index/open-wikipedia-markdown huggingface dataset:
Haapalinna

**Haapalinna** on asuntoalue Tampereen Hyhkyssä. Kaupunginosassa on kerrostaloasutusta.

## Tietoa
Haapalinna sijaitsee Tampere–Nokia-moottoritien, oikeammin Porintien ja Pispalan valtatien välissä. Haapalinna sai nimensä Haapalinnan Kauppapuutarhasta, joka sijaitsi paikalla ennen Haapalinnankylän rakentamista 1985. Haapainnan Kauppapuutarhaa piti Arvo ja Fanni Haapalinna omaa sukua Uitti. Heidän Poikansa Kimmo Haapalinna jatkoi tuonne 80 luvun taitteeseen kauppapuutarhan pitämistä.  Haapalinnan alueella sijaitsee nykyään muun muassa K-Market Haapalinna ja S-market Hyhky. Lännessä Haapalinna rajoittuu Epilään.

## Bussilinjat

Haapalinnan kautta kulkee linja-auto numero 26. Bussi numero 26:n linja kulkee Höytämöstä Raholaan.
Inwido

**Inwido AB** on Euroopan suurin ikkunoiden ja ovien valmistaja. Konserni on listattu Tukholman pörssiin ja pitää pääkonttoriaan Malmössä Ruotsissa. Ruotsin lisäksi yhtiö toimii Suomessa, Norjassa, Tanskassa, Virossa, Liettuassa, Irlannissa, Puolassa, Isossa-Britanniassa ja Itävallassa. Yhtiön paikallisia brändejä ovat muun muassa suomalaiset Tiivi ja Pihla sekä Elitfönster, SnickarPer, Hajom, Hemmafönster, Outline, Diplomat ja Sokolka. Konsernin liikevaihto vuonna 2017 oli 661 miljoonaa euroa ja sillä oli noin 4&nbsp;400 työntekijää. 

## Pihla Group Oy

Pihla Group Oy on Inwidon suomalainen tytäryhtiö. Se valmistaa asuinrakennusten ovia ja ikkunoita neljällä tehtaalla Suomessa: Haapajärvellä, Ruovedellä, Kannuksessa ja Kuusamossa. Yhtiön suomalaiset tuotemerkit ovat Pihla, Tiivi, Klas1 ja Lämpölux.  

Vuonna 2016 Inwido osti Kuusamossa toimivan Klas1:n, joka on erikoistunut vaativien arkki­teh­ti­koh­teiden kiinteisiin ja avattavia osia sisältäviin eristyslasi-ikkunoihin. Yhtiön pääkonttori on Vantaalla. 

Vuonna 2016 Inwido osti myös enemmistön Värmelux Oy:stä, joka omisti ja hallitsi Lämpölux-tuotenimeä.

Puutuoteteollisuus ry:n tilastojen mukaan Pihla Group Oy:n markkinaosuus oli vuonna 2016 noin 50 prosenttia.

Pihla Group Oy:n liikevaihto vuonna 2017 oli 167 miljoonaa euroa. Suomessa Pihla Group Oy työllistää runsaat 900 henkilöä.  

## Lähteet

## Aiheesta muualla

* Inwido 
* Inwido Finland
Mooses (veistos)

**Mooses-veistos** on Michelangelo Buonarrotin tekemä Raamatun Moosesta esittävä marmoriveistos, joka kuuluu hautamuistomerkkiin San Pietro in Vincoli -kirkossa Roomassa. Patsas valmistui vuosien 1513–1515 tienoilla ja sen oli määrä olla osa Julius II:n haudalle rakennettua 40 veistoksen valikoimaa, mutta rahan puutteessa monumentti jäi keskeneräiseksi. Michelangelo tarkoitti Mooses-veistoksen alkujaan huomattavasti suuremman installaation yläosaksi, eli se oli tarkoitus nähdä alhaaltapäin. Tämän vuoksi veistoksella on luonnottoman pitkä vartalo ja liioiteltu ilme. Samoin käsien verisuonet ja massiiviset hartiat ovat epätavallisen suuret suhteessa niskaan ja kaulaan.

Kuuluisana yksityiskohtana Michelangelon Mooseksella on päässään sarvet. Tämä perustuu heprean kielen epämääräisyyteen: eräs toisen Mooseksen kirjan katkelma voidaan tulkita tarkoittamaan sekä ”sarvia” että ”loistoa”. Mahdollisesti kyseessä on käännösvirhe, mutta Michelangelo ei suinkaan ollut ensimmäinen, joka kuvasi Mooseksen sarvekkaaksi.

Mooses-veistosta pidetään Michelangelon huippukauden työnä. Liioittelusta huolimatta veistos ei muutu naurettavaksi tai irvokkaaksi vaan heijastelee tekijänsä rohkeutta ja intohimoa.

## Lähteet

## Kirjallisuutta
*
HMS Edinburgh (1811)

**HMS Edinburgh** oli Britannian kuninkaallisen laivaston 74-tykkinen Armada-luokan kolmannen luokan linjalaiva.

## Valmistus

Alus tilattiin 13. heinäkuuta 1807 Samuel & Daniel Brentiltä Rotherhithestä, missä köli laskettiin marraskuussa. Alus laskettiin vesille 26. tammikuuta 1811 ja valmistui sekä varustettiin Woolwichissa 7. helmikuuta – 7. toukokuuta 1811. Valmistuskustannukset olivat 57&nbsp;006 puntaa, minkä lisäksi varustaminen maksoi 21&nbsp;696 puntaa ja 4&nbsp;326 puntaa.

## Palvelus
Kesäkuussa 1811 alus otettiin palvelukseen päällikkönään Robert Rolles. Se lähti 8. tammikuuta 1812 Välimerelle. Aluksen päällikkyyden vastaanotti marraskuussa George Dundas. Alus oli 1837–1841 Välimerellä osallistuen Syyrian sodan operaatioihin Syyrian ja Libanonin rannikolla. Vuonna 1846 alus siirrettiin telakalle Portsmouthissa, jossa siihen asennettiin höyrykone. Muutostyöt saatiin päätökseen 19. elokuuta 1852. Aluksen uppouma kasvoi 2&nbsp;598 tonniin ja sen tykkien määrä väheni kuuteenkymmeneen.

Alus oli vartioaluksena Devonportissa, kunnes se liitettiin helmikuussa 1854 Itämerelle lähetettävään Sir Charles Napierin johtamaan laivasto-osastoon. Alus oli kontra-amiraali Henry Ducie Chadsin lippulaivana. Se osallistui Bomarsundin pommitukseen ja valtaukseen. Alus palasi Itämerelle vuonna 1855.

Krimin sodan päätyttyä alus oli vartiolaivana Sheernessissä ja Leithissä, kunnes se myytiin 1866 romutettavaksi.

## Lähteet
*

### Viitteet
Finva

**FINVA** **Finanssikoulutus Oy** on Vakuutustiedon Kehittämissäätiön omistama finanssi- ja vakuutusalan kouluttaja. Se kouluttaa pankki- ja vakuutuslaitosten sekä muiden finanssialan toimijoiden henkilöstöä. FINVA julkaisee finanssi- ja vakuutusalan kirjallisuutta ja oppimateriaaleja.

## Aiheesta muualla
* FINVAn kotisivut
Palazzo del Te

**Palazzo del Te** (*Palazzo Te*) on Italiassa Mantovan eteläosassa sijaitseva suurikokoinen renessanssipalatsi. Sen on suunnitellut arkkitehti Giulio Romano  ja se on valmistunut vuonna 1535.

Arkkitehti Romanon työ on renessanssin jälkivaiheen manieristinen mestariteos. Se tehtiin Mantovan Gonzaga-sukuisten herttuoiden käyttöön. Rakennus ei ole renessanssille tyypillinen kadunvarren palatsi, vaan se on tehty väljästi puiston keskelle. Romano on onnistunut nerokkaasti yhdistämään puutarhat ja rakennuksen toisiinsa. Sisätiloissa oleva freskot ovat myös Romanon tekemiä.
## Lähteet

## Aiheesta muualla
* Palazzo Te
Särkijärvi (Asikkala)

**Särkijärvi** on kylä Asikkalan kunnassa lähellä Kalkkista.

Särkijärvi koostuu monista sukutiloista, jotka ovat edelleen joko kokonaan tai osittain samojen 1500-luvulta tunnettujen sukujen hallussa. Kylältä löytyy Kalkkisten koski, joka on ollut merkittävä tekijä seudun asutuksen muodostumisessa. Särkijärvellä on ollut myös kyläkoulu, joka oli toiminnassa vuosina 1907–1966.

## Lähteet
Connor Franta

**Connor Joel Franta** (s. 12. syyskuuta 1992) on yhdysvaltalainen videobloggaaja. Hän saavutti YouTubessa 5 miljoonan tilaajan rajan 4. marraskuuta 2015. Hän oli our2ndlife-ryhmän jäsen vuodesta 2012, mutta erosi myöhemmin henkilökohtaisten syiden takia.

Franta on julkaissut kolme elämänkerrallista kirjaa. Vuonna 2015 julkaistua esikoiskirjaa *A Work in Progress* on myyty yli 200&nbsp;000 kappaletta. Kirja oli *[[The New York Times]]in* Best Sellers -listalla 16 viikkoa. Toinen kirja *Note to Self* (2017) kertoo Frantan ajatuksista ja tunteista lyhyin essein. Kolmas kirja *House Fires*, julkaistiin vuonna 2021.

Lisäksi hän on julkaissut Common Culture -nimellä musiikkikokoelmia. Franta on myös kerännyt yli 190 000 dollaria The Thirst Projectiin vuonna 2015 ja auttanut näin kaivojen rakentamisessa Swazimaahan.

## Lähteet
Anchoragen roomalaiskatolinen arkkihiippakunta

**Anchoragen roomalaiskatolinen arkkihiippakunta** (, ) on roomalaiskatolisen kirkon hiippakunta Alaskassa Yhdysvalloissa. Vuonna 2015 siihen kuului 43&nbsp;761 katolista 23 seurakunnassa. Nykyinen arkkipiispa on Paul Dennis Etienne.

Hiippakunta julkaisee kuukausittain ilmestyvää lehteä *Catholic Anchor*, jolla on noin 11&nbsp;000 tilaajaa.

## Lähteet
Sitkeä sydän – suurimmat hitit

**Sitkeä Sydän – suurimmat hitit** on Juha Tapion vuonna 2014 julkaistu kokoelma-albumi. Albumi nousi Suomen virallisen listan sijalle 2, ja se on saavuttanut levymyynnissä kultarajan. Levyn kaksi ensimmäistä kappaletta ovat kokoelmaa varten tehtyjä, ja Tapio on kertonut niiden syntyneen helposti. Kappaleet 11-18 ovat liveversioita laulajan menestyneimmistä kappaleista kesältä 2014. 

## Kappaleet
#
#
#
#
#
#
#
#
#
#
#
#
#
#
#
#
#
#

## Aiheesta muualla
* Sitkeä sydän – suurimmat hitit discogs.com -sivustolla

## Lähteet
Andreas Mogensen

**Andreas Enevold Mogensen** (2. marraskuuta 1976) on tanskalainen insinööri ja astronautti. Vuonna 2015 hänestä tuli ensimmäinen tanskalainen avaruuslentäjä käytyään ISS:llä.

2. syyskuuta 2015 Mogensen laukaistiin kiertoradalle ja ISS:lle Sojuz TMA-18M -aluksella. Mogensen palasi Maahan 10 päivää myöhemmin Sojuz TMA-16M-aluksella. Mogensenin lento ei kuulunut pidempikestoisiin ISS:n retkikuntiin. Mogensenin tehtäviä asemalla olivat muiden muassa Maassa olevan robotin kauko-ohjaus ja salamoiden kuvaaminen.

## Aiheesta muualla
                                                                                                                                                                                                                          
* 
* 
* 
* 
* 
* 
* 
* 
* 
*
Pitkäjärvi (Ikaalinen, Helteenkylä)

**Pitkäjärvi**  on Pirkanmaalla Ikaalisissa Helteenkylässä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Pitkäjärvi on osa Kyrösjärven lähialuetta.

## Maantietoa
Järvi on 700 metriä pitkä, 150 metriä leveä ja sen pinta-ala on 6,0 hehtaaria. Se sijaitsee enimmäkseen metsämaastossa, mutta järven itäpäätä kiertää pellot. Länsipään rannat ovat soistunutta metsää. Siihen laskee kolme ojaa, joista yksi tuo vettä Sahrikkaasta. Järven oma laskuoja lähtee järven luoteispäästä ja virtaa 400 metriä Luhdikkaaseen. Järven lähistöllä sijaitsee viisi maatilaa ja järven 1,7 kilometriä pitkällä rannalla sijaitsee useita vapaa-ajan asuntoja. Niille johtaa metsätiet, jotka haarautuvat Helteenkylän kylätieltä.

## Historiaa
Isojakokartassa vuosilta 1830-1848 näyttää Pitkäjärven laskuojan samanlaisena kuin nykyään. Siihen aikaan ei Sahrikkaalla ollut omaa laskuojaa ja järvikin oli silloin suurempi.

## Lähteet
Asyyliatsidit

**Asyyliatsidit** ovat orgaanisia yhdisteitä, joiden rakenteessa karbonyyliryhmän hiiliatomiin on sitoutunut atsidoryhmä ja niiden rakennetta voidaan kuvata yleisellä kaavalla RCON3. Niitä voidaan pitää karboksyylihappojen johdannaisina, joiden rakenteessa hydroksyyliryhmä on korvautunut atsidoryhmällä. Asyyliatsidit ovat hyödyllisiä välituotteita orgaanisen kemian synteeseissä ja synteettisten peptidien valmistamisessa.

## Ominaisuudet ja valmistus
Asyyliatsidit ovat hyvin reaktiivisia ja pienimolekyyliset asyyliatsidit hajoavat kuumennettaessa jopa räjähdysmäisesti. Asyyliatsidien valmistamiseen on useita menetelmiä, joista käytetympiä ovat karboksyylihappojen tai happokloridien reaktio natriumatsidin, trimetyylisilyyliatsidin tai difenyylifosforyyliatsidin kanssa, asyylihydratsidien reaktio typpihapokkeen kanssa ja aldehydien reaktio natriumatsidin ja Dess–Martin-perjodinaanin kanssa.
:

## Reaktiot ja käyttö
Asyyliatsidit reagoivat kuumennettaessa Curtius-toisiintumisella isosyanaateiksi. Veden läsnä ollessa muodostuu isosyanaattien hydrolyysin seurauksena amiineja. Amiinien kanssa asyyliatsidit muodostavat amideja. Schmidt-reaktion välivaiheena tapahtuu Curtius-toisiintuminen yhtenä reaktiomekanismin osana.
:

Asyylihydratsideja käytetään monien reaktioiden lähtöaineina. Niiden reaktiota amiinien kanssa hyödynnetään synteettisten peptidien valmistuksessa. Aminohappojen, joiden N-terminaalipää on suojattu, asyylihydratsiinijohdannaiset reagoivat suojaamattomien nukleofiilisten aminohappojen kanssa muodostaen peptidisidoksen ja muodostuvasta peptidistä voidaan tehdä uusi asyyliatsidi, joka voi reagoida edelleen muiden aminohappojen kanssa ja näin peptidiketju pitenee. Reaktio suoritetaan emäksisissä olosuhteissa. Tämän menetelmän etuna on vähäinen rasemoituminen.

## Lähteet
HMS Blenheim (1813)

**HMS Blenheim** oli Britannian kuninkaallisen laivaston 74-tykkinen Armada-luokan kolmannen luokan linjalaiva.

## Valmistus

Alus tilattiin 4. tammikuuta 1808 Depftordin telakalta, missä köli laskettiin elokuussa. Alus laskettiin vesille 31. toukokuuta 1813 ja valmistui sekä varustettiin 10. kesäkuuta – 22. heinäkuuta 1813 Woolwichissa. Valmistuskustannukset olivat 76&nbsp;865 puntaa ja varustaminen maksoi 3&nbsp;215 puntaa.

## Palvelus
Alus otettiin palvelukseen kesäkuussa 1813 päällikkönään Samuel Warren. Se oli 1814 Välimerellä ja poistettiin 1815 palveluksesta Chathamissa siirrettynä reserviin. Alus oli huhtikuusta 1820 joulukuuhun 1824 telakalla Woolwichissa, mikä maksoi 41&nbsp;484 puntaa. Alus makasi ankkurissa Woolwichissa, kunnes se siirrettiin 1830 Portsmouthiin. Alus varustettiin tammikuusta kesäkuuhun 1836 koealukseksi Sheernessissä 4&nbsp;351 punnalla.

Alus varustettiin huhtikuusta heinäkuuhun 1839 Sheernessissä meripalvelukseen, minkä kustannukset olivat 13&nbsp;223 puntaa. Alus palasi palvelukseen huhtikuussa 1839 ja oli ensimmäisessä oopiumisodassa 1840–1841. Amiraliteetin 20. lokakuuta 1845 antamalla määräyksellä alus muutettiin marraskuusta 1845 maaliskuuhun 1847 potkuritaistelulaivaksi Blackwallissa Wigramin telakalla, mikä maksoi 31&nbsp;857 puntaa. Limehouselainen Seward toimitti höyrykoneen, joka maksoi 25&nbsp;412 puntaa ja asennus 1&nbsp;511 puntaa. Alus varustettiin maaliskuusta toukokuuhun 1847 meripalvelukseen 5&nbsp;526 punnalla Woolwichissa.

Alus varustettiin tammikuusta maaliskuuhun 1854 3&nbsp;977 punnalla meripalvelukseen Portsmouthissa. Se osallistui Krimin sotaan Itämerellä 1854-1855. Sodan aikana aluksen mastoon osui 32 naulan tykin ammus.

Alus muutettiin helmikuusta huhtikuuhun 1858 8&nbsp;032 punnalla Portsmouthissa rannikkovartiolaivaksi. Se oli Portlandissa 1858-1860 ja sen jälkeen Pembrokessa 1860-1865. Alus myytiin romutettavaksi 1865.

## Lähteet
*

### Viitteet
HMS Hogue (1811)

**HMS Hogue** oli Britannian kuninkaallisen laivaston 74-tykkinen Armada-luokan kolmannen luokan linjalaiva.

## Valmistus

Alus tilattiin 1. lokakuuta 1806 Deptfordin telakalta, missä köli laskettiin huhtikuussa 1808. Alus laskettiin vesille 3. lokakuuta 1811 ja valmistui sekä varustettiin Woolwichissa 7. lokakuuta 1811 – 25. tammikuuta 1812. Valmistuskustannukset olivat 76&nbsp;715 puntaa ja varustamiseen kului lisäksi 1&nbsp;429 puntaa.

## Palvelus
Alus otettiin palvelukseen joulukuussa 1811 Texelin operaatioon päällikkönään Thomas Capel. Alus lähti Pohjois-Amerikkaan 14. tammikuuta 1813 kommodori William Hothamin lippulaivana.

Alus oli lokakuusta 1814 aina kesäkuuhun 1816 41&nbsp;432 punnalla korjattavana Chathamin telakalla, mistä se siirrettiin Sheernessin reserviin. Alus myytiin romutettavaksi 1865.

## Lähteet
*

### Viitteet
Retkikunta 45

**Retkikunta 45** () on  Kansainvälisen avaruusaseman 45. miehistö. 

## Miehistö

Lähde: Spacefacts

## Lähteet

## Aiheesta muualla
Dr18

**Dr18** on Fenniarail Oy:n veturisarja, joka käyttää dieselsähköistä voimansiirtoa. Ne on modernisoitu perusteellisesti Tšekissä CZ LOKO a.s.:n tehtaalla käytettynä hankittujen veturien pohjalta. Veturit nro 101–103 on modernisoitu puolalaisten S200-veturien pohjalta ja nro 104–105 unkarilaisten veturien pohjalta. Dr18-vetureissa on moderni elektroniikka ja uusi päämoottori-vaihtovirtageneraattoriyhdistelmä. Ajomoottorit ovat tasavirtamoottoreita. Veturi on suunniteltu tavaraliikenteeseen ja vaihtotyöhön.

Fenniarail teki tilaussopimuksen kolmesta veturista CZ LOKO:n kanssa marraskuussa 2014. Ensimmäinen veturi saapui Suomeen 22. syyskuuta 2015. Loput kaksi veturia saapuivat Suomeen 23. lokakuuta 2015. Yritys tilasi myöhemmin kaksi veturia lisää, jotka saapuivat Suomeen 29. syyskuuta 2017. Kuudes veturi tilattiin 2019 ja toimitettiin marraskuussa 2020. 

30. marraskuuta 2023 Fenniarailin Dr18 105 suistui raiteilta Tampereen rautatieaseman pohjoispuolella vaihteissa V171, kukaan ei loukkaantunut onnettomudessa. 

## Teknisiä tietoja
* Suurin vetovoima: 391&nbsp;kN
* Moottorin teho 1&nbsp;550&nbsp;kW
* Voimansiirto: dieselsähköinen (AC/DC)
* Huippunopeus: 90&nbsp;km/h
* Pituus: 17&nbsp;300&nbsp;mm
* Akseleita: 6&nbsp;kpl
* Moottori: Caterpillar 3512C HD, EU IIIA -päästönormien mukainen
* Generaattorit: Siemens
* Toimintasäde: n. 1&nbsp;000&nbsp;km (täystonnijuna)

## Lähteet
* Vaunut.org

### Viitteet
Luettelo Pitkä marssi -laukaisuista

Tämä on luettelo kiinalaisen Pitkä marssi -rakettiperheen rakettien laukaisuista.

## Laukaisut

Kiina laukaisi onnistuneesti viisi kantorakettia 1970-luvulla. Tämä luku nousi kolmeentoista 1980-luvulla ja 34:ään 1990-luvulla. Vuoden 2008 loppuun mennessä onnistuneita laukaisuja on tehty 115.

## 2000-luvun laukaisut
Pitkä marssi 5

**Pitkä marssi 5** (PM 5) on Pitkä marssi -rakettiperheeseen kuuluva kantoraketti. Sitä kehittää China Academy of Launch Vehicle Technology (CALT). Ensimmäinen laukaisu tehtiin 3. marraskuuta 2016 Wenchangin avaruuskeskuksesta.

Suunnitteilla on kuusi varianttia, joista suurimman suorituskyky on 25 tonnia LEO:lle ja 14 tonnia GTO:lle. Suorituskyvyltään se kilpailee amerikkalaisten Delta IV Heavy:n, Atlas V:n ja Falcon 9:n kanssa.

Pitkä Marssi 5:n suunniteltuihin tehtäviin kuuluu kehitteillä olevan avaruusaseman laukaiseminen ja huoltaminen. Lisäksi eräs ensimmäisistä lennoista tulnee laukaisemaan Chang’e&nbsp;5 -kuualuksen, jonka tehtävänä on tuoda Maahan näyte Kuun pinnalta. Vuonna 2020 ohjelmassa on Kuulento, Marslento ja miehitetyn aluksen koelento.

PM 5:llä on yksi laukaisupaikka Wenchangin avaruuskeskuksessa eteläisessä Kiinassa.

## Kehitys
PM 5 sarjan kehitysohjelma hyväksyttiin 2004. Ohjelman tavoitteena on raskas kantoraketti, joka soveltuu erilaisiin laukaisuihin. Samalla Kiinan avaruusohjelma siirtyy osittain käyttämään kerosiini ja vety nestehappi-ajoaineita hydratsiinien sijaan. Ohjelman alkuvaiheen konsepteista osa eriytyi Pitkä marssi 6 ja Pitkä marssi 7 rakettien kehitykseen. PM 5:ttä varten kehitettiin YF-77 H2/LOX -rakettimoottori. Avoimen syklin turbopumpputoiminen moottori on Kiinan ensimmäinen suuren työntövoiman kryogeeninen moottori ja merkittävä tekninen kehitysaskel esimerkiksi YF-75:stä. Ongelmat YF-77 kanssa onkin aiheuttanut merkittäviä viivästyksiä ohjelmaan. Muilla käytettävillä moottoreilla on pidempi kehityshistoria.

## Lennot
Ensimmäinen lento vuonna 2016 onnistui osittain. Ensimmäisen ja toisen vaiheen jälkeen lentorata oli väärä, mutta kolmas vaihe pysyi korjaamaan tilanteen. Kuormana oli kokeellinen sähköistä propulsiota testaava satelliitti GTO:lle.

Toinen lento vuonna 2017 epäonnistui. Lentorata jäi vajaaksi. Syyksi todettiin vika YF-77-moottorissa. Tämän seurauksena moottori ja sitä käyttävä ensimmäinen ydinvaihe päivitettiin.

PM 5:n kolmas lento laukaistiin Wenchangin avaruuskeskuksesta 27. joulukuuta 2019. Lento vei Shijian-20 -koesatelliitin GTO:lle.

Huhtikuussa 2021 laukaistu 5B vei Kiinan avaruusaseman ensimmäisen moduulin kiertoradalle.

## Ominaisuudet

Raketista on tarkoitus käyttää erilaisia variantteja. Ydinvaiheita on kaksi tai kolme ja lisäksi voi olla sivubuustereita.

Esimerkiksi kolmannella lennolla käytetty variantti oli seuraava. Neljä sivuboosteria, joista kussakin on kaksi YF-100-moottoria palavat 180 sekuntia maksimissaan 12,054 kN työnnöllä. Niiden ajoaine on RP-1 / LOX. Ydinvaiheessa on kaksi päivitettyä YF-77-moottoria ja ajoaikaa 480 sekuntia. Ajoaineena on H2/LOX. Toisessa vaiheessa on kaksi YF-75D moottoria ja se käyttää H2/LOX -ajoainetta. Työntöä siinä on 176.52 kN ja ajoaikaa on 700 sekuntia. Kolmannessa vaiheessa on kaksi YF-50D moottoria ja ajoaineena on typpitetraoksidi ja epäsymmetrinen dimetyylihydratsiini. Ajoaikaa on 18 m 25 s.

## Lähteet
Kutala

**Kutala** on kylä Kuloveden rannalla Sastamalan kaupungissa Pirkanmaalla aivan Nokian kaupungin rajalla. Kutala sijaitsee osittain mantereella, osittain Kuloveden Kutalansaarella.

Kutalansaareen kulki ennen Kutalan lossi. Kylästä on 1990-luvulla loppunut pankki, kauppa ja vanhainkoti. Kutalan koulu oli toiminnassa vuodet 1899−1981, viimeiset kymmenen vuotta neljä luokkaa käsittävänä peruskoulun ala-asteen kouluna. Alun perin Karkun ja Suoniemen yhteisen vanhainkodin tiloissa sijaitsee nykyisin mielenterveyskuntoutujien palvelukoti Vähä-Ropo.

Kutala tunnetaan järven rannalla sijaitsevasta Kutalan Kasinosta, joka on suosittu kesäkioski. Kioskin viereisellä aukiolla Kutalan nuorisoseura järjesti ennen suositut markkinat, mutta niistä luovuttiin, koska seura ei kyennyt enää järjestämään liian suureksi kasvanutta tapahtumaa.

## Lähteet

## Aiheesta muualla
*Kutalan nuorisoseura
Heinoo

**Heinoo** on kylä Sastamalan kaupungissa Rautaveden länsirannalla Pirkanmaalla. Se oli aikoinaan Karkun kunnan toinen taajama keskustaajaman lisäksi, nykyisin sitä ei lasketa enää taajamaksi. Nykyisin kylässä on noin 300 asukasta.

Heinoo paloi 1881 ja rakennettiin sittemmin uudelleen. Kylää on kutsuttu myös Heinoseksi ja Heinoo on siitä kansanomainen muunnos. Kylässä toimi koulu vuosina 1899–1997. Heinoossa on ollut myös kauppa ja pankki. Kylässä on myös useita eri yhdistysten ylläpitämiä kokoontumistiloja. Heinoossa on myös kesällä 2016 valmistunut beach volley -kenttä.

Heinoossa sijaitsee entinen Heinoon rautatieasema. Sen asemarakennus valmistui Oulun radan pysäkin tyyppipiirustusten mukaan junaliikenteen alkamisen aikoihin vuonna 1895. Rautatieasema alennettiin seisakkeeksi vuonna 1965. Heinoon seisake lakkautettiin vuonna 1983.

## Lähteet
Heinoon rautatieasema

**Heinoon rautatieasema** () on rautatieliikennepaikka Sastamalan kaupungin, entisen Karkun kunnan alueella, Heinoon kylässä.

Heinoon alkuperäinen asema valmistui Oulun radan pysäkin tyyppipiirustusten mukaan junaliikenteen alkamisen aikoihin vuonna 1895. Alkuperäinen ratalinja kaarsi maantien suuntaisesti Karkun kirkolta Heinoon asemalle, leikkasi viistosti nykyisen ratalinjan ja kääntyi tämän jälkeen jyrkästi kohti etelää. Vuonna 1965 valmistuneen rataoikaisun seurauksena Heinoon asema jäi parisataa metriä sivuun uudesta ratalinjasta, jolla avattiin samanniminen seisake. Asemarakennus on edelleen olemassa kunnostettuna ja sen eteen on rakennettu pieni pätkä rataa. Heinoosta Vammalaan päin oli radalla vielä Mäenkylän seisake. Heinoon seisake lakkautettiin vuonna 1983 ja koko liikennepaikka vuotta myöhemmin.

Nykyinen, toukokuussa 1999 avattu Heinoon liikennepaikka sijaitsee entisestä noin kilometrin verran Porin suuntaan, ja sitä käytetään lähinnä junakohtauksiin.

## Lähteet
*

### Viitteet
Andreas Athanasiou

**Andreas Athanasiou** (s. 6. elokuuta 1994 London, Ontario) on kanadalainen jääkiekkoilija, joka edustaa NHL-seura Chicago Blackhawksia. Pelipaikaltaan 188 senttimetriä pitkä ja 87 kilogrammaa painava Athanasiou on hyökkääjä. Hänellä on kreikkalaisia sukujuuria. Ennen Blackhawksia hän pelasi Detroit Red-Wingsissä, Edmonton Oilersissa ja Los Angeles Kingsissa.

Athanasiou on Detroit Red Wingsin neljännen kierroksen varaus . Kaudella 2013–2014 hän debytoi AHL:ssä Red Wingsin farmiseuran Grand Rapids Griffinsin paidassa. NHL-debyyttinsä hän teki marraskuussa 2015 Dallas Starsia vastaan ja avausmaalinsa vain kahden päivän päästä Washington Capitalsia vastaan. Andreas Athanasiou kaupattiin vuoden 2020 trade-deadlinella Detroitista Edmontoniin. Toiseen suuntaan meni 2 2.kierroksen varausvuoroa. Joulukuussa 2020 Athanasiou teki vapaana agenttina Los Angeles Kingsin kanssa yksivuotisen ja 1,2 miljoonan dollarin arvoisen sopimuksen.

Heinäkuussa 2021 Athanasiou solmi yhden vuoden ja arvoltaan 2,7 miljoonan dollarin jatkosopimuksen Kingsin kanssa.

Heinäkuussa 2022 Athanasiou teki Chicago Blackhawksin kanssa yksivuotisen ja kolmen miljoonan dollarin arvoisen sopimuksen.

Kesäkuussa 2023 Athanasiou teki Blackhawksin kanssa kaksivuotisen ja yhteensä 8,5 miljoonan dollarin arvoisen jatkosopimuksen.

Athanasiou edusti Kanadaa vuoden 2012 Ivan Hlinkan muistoturnauksessa, joka päättyi Kanadan voittoon.

## Yksityiselämä
Athanasiou on noudattanut vegaanista ruokavaliota kesästä 2017 alkaen.

## Lähteet
Sir Lucious Left Foot: The Son of Chico Dusty

**Sir Lucious Left Foot: The Son of Chico Dusty** on rap-artisti Big Boin ensimmäinen sooloalbumi, joka julkaistiin 5. heinäkuuta 2010.

*Sir Lucious Left Foot: The Son of Chico Dustyn* julkaisu venyi muun muassa Big Boin aikaisemman levy-yhtiön kanssa käydyn kiistan vuoksi. Hänen edellinen varsinainen studioalbuminsa oli OutKastin vuonna 2006 julkaistu Idlewild. Albumi nousi parhimmillaan Billboard 200 -listan kolmanneksi ja pysyi listalla 13 viikkoa. Se myi Yhdysvalloissa julkaisustaan ensimmäisen kahden kuukauden aikana noin 175&nbsp;000 kappaletta. Albumilta julkaistiin kaksi singleä: *[[Shutterbugg]]* ja *Follow Us*. Kriitikot pitivät albumia arvioissaan pääosin erinomaisena.

## Kappaleet

#
#
#
#
#
#
#
#
#
#
#
#
#
#
#

## Arvostelut
* Pitchfork: 9,2/10
* Rolling Stone: 
* Soundi: 

## Lähteet

## Aiheesta muualla
* ''Sir Lucious Left Foot: The Son of Chico Dusty'' discogs.com -sivustolla
Vilho Perttunen

**Vilho Herman Johannes Perttunen** (13. helmikuuta 1916 Hausjärvi – 27. toukokuuta 1990) oli suomalainen hyönteistutkija ja professori. Hän oli Helsingin yliopiston kokeellisen entomologian henkilökohtainen ylimääräinen professori 1973–1979. Vuosina 1956–1973 hän oli siellä eläintieteen dosentti.

Perttusen vanhemmat olivat liikemies Herman Albert Perttunen ja Saima Alina (o.s. Salo). Puoliso oli Jean Margaret (o.s. Fry) vuodesta 1947. Perttunen tuli ylioppilaaksi vuonna 1935  Viipurin suomalaisesta lyseosta, filosofian kandidaatiksi vuonna 1944 Helsingin yliopistossa ja tohtoriksi vuonna 1954.

## Lähteet

## Aiheesta muualla
*Kuka kukin on 1978 (Runeberg.org)
Jaakko Pesonen

**Jaakko Pesonen** (3. lokakuuta 1931 Viipuri – 31. elokuuta 2014 Lahti) oli suomalainen kasvatustieteilijä. Hän oli Jyväskylän yliopiston erityispedagogiikan professori 1977–1987. 

## Koulutus
Pesonen valmistui kansakoulunopettajaksi vuonna 1956 ja Jyväskylän yliopistossa kasvatustieteiden kandidaatiksi 1961, lisensiaatiksi 1964 ja tohtoriksi 1968 väitöskirjalla *Phoneme communication of the deaf*.

## Työura
Pesonen oli kansakoulunopettaja Nilsiässä 1953–1954 ja Ruokolahdella 1954–1955 ja Lahden apukoulun ja tarkkailuluokan opettaja 1956–1965. Hän oli Rantavitikan yhteiskoulun psykologi 1965–1967.

Pesonen oli Jyväskylän yliopiston erityispedagogiikan lehtori, kasvatustieteen vs. apulaisprofessori ja vt. professori vuosina 1967–1969. Erityispedagogiikan apulaisprofessori ja vt. professori 1971–1977 sekä professori 1977–1987. Hän toimi kasvatustieteellisen tiedekunnan dekaanina 1977–1980.

Pesonen tutki kuurojen puheviestintää, sokeainkirjoituksen kehittämistä ja mielenterveydellisiä kysymyksiä. 

## Perhe
Pesosen vanhemmat olivat vaatturi Mikko Pesonen ja Ida Loviisa Sorsa. Pesosen puoliso vuodesta 1953 oli erityisopettaja Alli-Liisa Hillervo Ollikkala. Hänellä oli viisi lasta.

## Lähteet
Dorando Pietri

**Dorando Pietri** (16. lokakuuta 1885 Correggio – 7. helmikuuta 1942 Sanremo) oli italialainen kestävyysjuoksija. Pietri edusti La Patria Carpi -seuraa.

Parhaiten Pietri tunnetaan vuoden 1908 olympiamaratonista. Pietri johti kilpailua tullessaan stadionille, mutta oli niin väsynyt, että lähti kiertämään rataa väärään suuntaan ja kaatui lopulta hiilimurskalle. Virkailijat tulivat Pietrin avuksi ja kantoivat tämän maaliin voittajana. Yhdysvaltain joukkue teki protestin ja lopulta Pietri hylättiin. Hän sai kuitenkin suurempaa mainetta kuin voittaja Johnny Hayes. Kuningatar Alexandra antoi hänelle kullatun pokaalin, joka oli samanlainen kuin voittajalle annettu pokaali. Irving Berlin kirjoitti myös kappaleen *Dorando* hänen kunniakseen.

Olympialaisten jälkeen Pietri lähti ammattilaiseksi ja juoksi ennätyksensä 2.38.49 vuonna 1910. Hän kilpaili ammattilaisena kolme vuotta saavuttaen 200&nbsp;000 Italian liiraa. Toimittuaan hotelliyrittäjänä ja automekaanikkona Pietri kuoli vuonna 1942 sydänkohtaukseen 56-vuotiaana.

## Lähteet
Suzy Favor Hamilton

**Suzy Favor Hamilton** (s. 8. elokuuta 1968 Stevens Point, Wisconsin) on yhdysvaltalainen uransa jo päättänyt keskimatkojen juoksija. 160 senttimetriä pitkä ja 50 kilogrammaa painava Favor Hamilton edusti Reebok Running Clubia.

Favor Hamilton kilpaili vuosien 1992, 1996 ja 2000 kesäolympialaisissa. Vuonna 2000 hän selviytyi 1 500 metrillä finaaliin ja johti sitä pitkään, mutta kaatui maahan teeskennellen loukkaantunutta muutaman urheilijan ohitettua hänet. Myöhemmin Favor Hamilton myönsi huijanneensa ja kaatuneensa tahallaan mitalin karattua. Vuoden 1989 kesäuniversiadeista Favor Hamilton saavutti hopeaa 1 500 metriltä. Hän osallistui myös neljiin MM-kilpailuihin, jääden joka kerta välieriin.

Favor Hamiltonilla todettiin kaksisuuntainen mielialahäiriö alkuvuodesta 2013. Sitä ennen hän oli työskennellyt prostituoituna Las Vegasissa salanimellä *Kelly Lundy*, vaikka hänellä oli oma perhe. Hän paljasti tämän vuonna 2015 ilmestyneessä kirjassaan.

## Ennätykset
* 800 metrin juoksu: 1.58,10 (Tukholma 2000)
* 1 500 metrin juoksu: 3.57,40 (Oslo 2000)

## Lähteet
Hu Zhengyan

**Hu Zhengyan** (, n. 1584&ndash;1674) oli kiinalainen taiteilija, kirjanpainaja ja julkaisija. Hän oli ensisijaisesti julkaisija, joka julkaisi tieteellisiä tekstejä, mutta myös omia teoksiaan. Lisäksi hän oli kalligrafi sekä taidemaalari ja toteutti kiinalaisia sinettejä.

Hu asui Nanjingissä Ming- ja Qing-dynastia-dynastioiden vaihteessa. Hu oli Ming-dynastian kannattaja ja hänelle tarjottiin paikkaa keisari Hongguangin hovissa, mutta hän kieltäytyi eikä ikinä toiminut merkittävässä poliittisessa virassa. Hän kuitenkin suunnitteli keisari Hongguangin henkilökohtaisen sinetin ja hän oli niin uskollinen dynastialle, että keisarin vangitsemisen ja kuoleman (v. 1645) jälkeen hän suurelta osin vetäytyi yhteiskunnasta. Hu omisti tieteellisen kustantamon, jossa valmistettiin monivärisiä ja kohokuvioituja painotuotteita. Useat Hun perheenjäsenet työskentelivät yrityksessä ja hän kehitti uusia tekniikoita värien painamiseen, joiden ansiosta pystyttiin painamaan tasaisia väriliukumia. 

Hu on parhaiten tunnettu maalaamista käsittelevästä oppaasta, jota painettiin n. 200 vuoden ajan. Kirjapainossa laadittiin myös sinettiluetteloita, tieteellisiä tekstejä, runoutta ja koristeellisia kirjoituspapereita. 


Brush position.PNG|Oikea sivellinote maalatessa
Orchid - Hu Zhengyan.PNG|*Orkidea*
Chrysanth - Hu Zhengyan.PNG|*Krysanteemi*
Hu Zhengyan Apple Blossom.PNG|*Omenankukkia*
Cherry and bamboo.PNG|*Kirsikankukkia ja bambunoksa*
Bird on a Flowering Branch.jpeg|*Lintu kukkivalla oksalla*
Hu Zhengyan - Three Oranges on Knotted Stand, ca. 1633.jpg|*Kolme appelsiinia oksaisella alustalla*
Birdonabranch.PNG|*Lintu oksalla*
Chestnuts - Hu Zhengyan.PNG|*Kastanjat*
Persimmon - Hu Zhengyan.PNG|*Persimonit*
Plum Blossoms and Pine - Hu Zhengyan.PNG|*Männynoksa ja luumunkukkia*
Hu Zhengyan - Bamboo in snow 1.PNG|*Luminen bambu*
Archaía Epídavros

**Archaía Epídavros** (; myös *Arhéa Epídavros*), aiemmin **Palaiá Epídavros** (Παλαιά Επίδαυρος; myös *Paleá Epídavros*), on Kreikan kylä, joka sijaitsee Peloponnesoksen niemimaan itärannikolla. Se kuuluu hallinnollisesti Epídavroksen kuntaan, Argoliin alueyksikköön ja Peloponnesoksen alueeseen. Kylän väkiluku on 1&nbsp;618 (vuonna 2011).

Archaía Epídavroksen (”Antiikin Epidauros”) eli Palaiá Epídavroksen (”Vanha Epidauros”) nimi viittaa paikalla sijainneeseen antiikin aikaiseen Epidauroksen satamakaupunkiin. Nykyisen kylän alueella sijaitsivat muun muassa kaupungin akropolis eli linnavuori, satamat sekä pieni teatteri. Erityisesti Epidauros tunnetaan Asklepieionista ja suuresta Epidauroksen teatterista. Nämä arkeologiset kohteet sijaitsevat kylästä noin 8,5 kilometriä lounaaseen, lähellä Lygourióta. Nykyinen kylä on alun perin kalastajakylä. Sen nähtävyyksiin kuuluvat antiikin raunioiden lisäksi muun muassa bysanttilaiset kirkot. Pienemmällä teatterilla (samoin kuin Asklepieionin alueen suurella teatterilla) järjestetään kesäisin esityksiä.

Archaía Epídavros muodostaa myös laajemman kyläyhdyskunnan (Τοπική Κοινότητα Αρχαίας Επιδαύρου, *Topikí Koinótita Archaías Epidávrou*), johon kuuluvat varsinaisen Archaía Epídavroksen kylän lisäksi kylät Agía Paraskeví, Epáno Epídavros, Galáni, Panagía ja Panórama sekä Moní Kalamíou -luostari. Koko yhdyskunnan väkiluku on 1&nbsp;932.

## Lähteet

## Aiheesta muualla
Björn Pettersson

**Björn Otto Petter Pettersson** (29. joulukuuta 1919 Turku – 11. heinäkuuta 2002) oli suomalainen kielitieteilijä ja professori. Hän oli Tampereen yliopiston pohjoismaisen filologian professori 1965–1982. Hänen tutkimusalaansa olivat kielenhuolto, tyylioppi ja suomenruotsi. Pettersson oli oppituolin ensimmäinen haltija, kun pohjoismaisen filologian professuuri perustettiin vuoden 1965 alusta Tampereen yliopiston edeltäjään Yhteiskunnalliseen Korkeakouluun. Hän väitteli 1959, ja väitöskirjan *Stilstudier i de svenska landskapslagarna* aiheena oli Ruotsin keskiaikaisten maakuntalakien stilistiikka.

## Lähteet
Róbert Zimonyi

**Róbert Zimonyi** (s. *Róbert Zverzsina*, 18. huhtikuuta 1918 Sárvár, Unkari – 2. helmikuuta 2004 Miami, Florida, Yhdysvallat) oli unkarilaissyntyinen, mutta myöhemmin yhdysvaltalaistunut soudun olympiavoittaja. Zimonyi oli 170 senttimetriä pitkä ja painoi 52 kilogrammaa.

Zimonyi saavutti perämiehellisestä kaksikosta pronssia yhdessä Antal Szendeyn ja Béla Zsitnikin kanssa vuoden 1948 kesäolympialaisista Lontoosta, toimien itse perämiehenä. Hän kilpaili Unkarin väreissä myös vuoden 1952 kesäolympialaisissa Helsingissä.

Vuonna 1956 Zimonyi pakeni Unkarin kansannousun myötä Yhdysvaltoihin ja sai maan kansalaisuuden. 16 vuotta edellisestä olympiamitalistaan, Zimonyi saavutti kultaa kahdeksikon perämiehenä vuoden 1964 kesäolympialaisista Tokiosta. Yhdysvaltain riveissä hän saavutti myös kultaa nelikosta vuoden 1967 Pan-Amerikan kisoista Winnipegistä. 

Zimonyi kuoli 85-vuotiaana vuonna 2004.

## Lähteet
Néa Epídavros

**Néa Epídavros** () on Kreikan kylä, joka sijaitsee Peloponnesoksen niemimaan itäosassa. Se kuuluu hallinnollisesti Epídavroksen kuntaan, Argoliksen alueyksikköön ja Peloponnesoksen alueeseen. Kylän väkiluku on 896 (vuonna 2011).

Néa Epídavroksen, suomeksi ”Uusi Epidauros”, nimi viittaa antiikin aikaiseen Epidauroksen kaupunkiin sekä sen paikalla nykyisin sijaitsevaan Archaía Epídavroksen (myös Palaiá Epídavros, ”Vanha Epidauros”) kylään. Néa Epídavros sijaitsee näistä noin viisi kilometriä luoteeseen. Kylä muistetaan ennen kaikkea siellä ajalla 20. joulukuuta 1821 – 16. tammikuuta 1822 kokoontuneesta Epídavroksen ensimmäisestä kansalliskokouksesta, jossa kokoontui joukko Kreikan itsenäistymiseen johtaneen kansannousun osanottajia. Kreikan varsinainen itsenäisyysjulistus annettiin ja ensimmäinen perustuslaki säädettiin Néa Epídavroksessa 1. tammikuuta 1822.

Néa Epídavros muodostaa myös laajemman kyläyhdyskunnan (Τοπική Κοινότητα Νέας Επιδαύρου, *Topikí Koinótita Néas Epidávrou*), johon kuuluvat varsinaisen Néa Epídavroksen kylän lisäksi kylät Galanaíika ja Palaiochóri sekä Moní Taxiarchón -luostari. Koko yhdyskunnan väkiluku on 987.

## Lähteet

## Aiheesta muualla
Buster Keaton (kappale)

**Buster Keaton** on alternative rock -yhtye Maj Karman Kauniiden Kuvien toinen singlejulkaisu yhtyeen vuoden 1998 studioalbumilta *[[Kaakao (albumi)|Kaakao]]*.

## Kappaleet
Kappaleet säveltänyt ja sanoittanut Maj Karman Kauniit Kuvat.

#
#

## Kokoonpano
* Herra Ylppö – laulu
* Häiriö Piirinen – kitara
* V.V.V. – bassokitara
* J. Savolainen – rummut

### Tuotanto
* Ahti Impola – äänittäjä, miksaaja
* Pauli Saastamoinen – masteroija
* Herra Ylppö – kansikuva
* A. Porkka – valokuvat

## Aiheesta muualla
* Buster Keaton discogs.com -sivustolla
Pauli Saastamoinen

**Pauli Saastamoinen** on suomalainen äänilevyjen masteroija, joka on työskennellyt Finnvoxin masteroinnissa vuodesta 1989. Hän on masteroinut uransa aikana yli 1&nbsp;400 albumia.

Saastamoisen käytössä on vuonna 1999 rakennettu Finnvoxin G-studio.

## Lähteet

## Aiheesta muualla
* Pauli Saastamoinen finnvox.fi-sivustolla
Tamaryokucha

**Tamaryokucha** (), on japanilainen vihreän teen luokka. Teen nimi johtuu japanin sanoista *tama* 'rullattu', *ryoku* ’vihreä’ ja *cha* ’tee’. Japanilaisen teen tuotannosta noin 4,7 prosenttia on tamaryokuchaa. Toinen lähde arvioi osuuden olevan noin 3 prosenttia.

Käsite tamaryokucha sisältää kaksi toisistaan poikkeavaa teetyyppiä.
* *Mushi Sei Tamaryokucha* eli **guricha** (ぐり茶, kiharainen), joskus *mushiguri* (蒸しグリ), kuivataan höyrytyttämällä ja teelehdet rullataan koneellisessa kuivausrummussa pilkun tai koukun muotoisiksi. Teetyyppi ilmestyi Japanin markkinoille 1920-luvulla. Alkujaan sitä aiottiin myydä Lähi-itään. Teetyyppiä valmistetaan ympäri Japania, mutta päätuotantoalue on Kyushun saari. Tunnettuja tuotantoalueita ovat Sagan prefektuuri (Ureshino tea) ja Shizuokan prefektuurin Isun niemimaa. Teekaupoissa myytävä tamaryokucha tarkoittaa miltei aina gurichaa. Maku on lähellä senchaa.
* *Kamairi Sei Tamaryokucha* (釜炒り玉緑茶) eli **kamairi**. Sen päätuotantoalue on Kyushun saari. Teetyyppi on luultavasti saapunut 1500-luvulla Kiinasta. Teelehtien hapettaminen lopetetaan kiinalaiseen tapaan kuumentamalla lehtiä suuressa pannussa. Kamairi on harvinainen teetyyppi. Se on maultaan paljon senchaa vahvempaa.

Tee haudutetaan senchan tapaan. Joillekin tee-erille on suositeltu esimerkiksi veden lämpötilaa 75–80&nbsp;°C, haudutusaika noin 1 minuutti. Arvostettu ranskalainen teetalo Mariage Frères suosittelee myymälleen tamaryokuchalle kolmen minuutin haudutusta 70-asteisesta vettä käyttäen.

Hyvälaatuisen tamaryokuchan aromia luonnehditaan esimerkiksi makeahkon kukkaiseksi, ja juomasta saattaa erottaa hennon pähkinäisen sävyn. Halvemmissa tee-erissä maku on kirpeämpi.

## Lähteet
Filip Pettersson

**Filip Daniel Pettersson** (3. syyskuuta 1920 Kemiö – 31. heinäkuuta 2014 Helsinki) oli suomalainen pankinjohtaja. Hän valmistui kauppatieteiden maisteriksi 1953, mutta oli jo vuodesta 1945 vakuutusyhtiö Fennian palveluksessa. Hän oli Fennia-yhtiöiden toimitusjohtaja 1960–1967 ja Helsingin Osakepankin pääjohtaja 1967–1983.

## Lähteet

## Aiheesta muualla
*
Troizen

**Troizen** (, ) oli mykeneläisaikainen kaupunki ja antiikin aikainen kaupunkivaltio (*polis*) Argoliissa Kreikassa. Sen arkeologinen alue sijaitsee Troizinía-Méthanan kunnassa noin 1,5 kilometriä luoteeseen nykyisestä Troizínan kylästä.

## Historia

Troizen oli alun perin joonialaisten perustama. Sen varhaisia nimiä olivat *Oraia* ja *Althepia*. Muiksi nimiksi mainitaan myös *Afrodisias*, *Anthanis*, *Apollonias*, *Poseidonias* ja *Saronia*. Myöhemmin kaupunki joutui Argoksen vallan alle ja oli osa Peloponnesolaisliittoa.

Kreikkalaisessa mytologiassa jumalat Athene ja Poseidon kilpailivat Troizenin omistuksesta samoin kuin Ateenassa. Troizenin tapauksessa he päätyivät toimimaan yhdessä kaupungin suojelijana. Siksi kaupungin kolikoissa oli kuvattu sekä Athene että Poseidonin kolmikärki. Myyteissä Troizen oli Ateenan kuningas Theseuksen äidin Aithran kotipaikka. Kaupunki liittyi myös Theseuksen pojan Hippolytoksen ja toisen vaimon Faidran traagiseen tarinaan.

Ateenalla ja Troizenilla oli läheiset yhteydet historiallisestikin. Kaupungista on löydetty muun muassa stele eli piirtokirjoituskivi, joka sisältää Themistokleen määräyksen ateenalaisten evakuoimisesta Troizeniin juuri ennen Salamiin meritaistelua vuonna 480 eaa. Kyseessä oli myöhempi kopio tekstistä. Ennen meritaistelua kreikkalaisten laivasto kokoontui Troizenissa.

Peloponnesolaissodassa Troizen oli ensin Ateenan ja sitten Spartan puolella. Kaupunki kukoisti erityisesti roomalaisella ajalla. Troizenin alueeseen kuuluivat myös Hydran ja Kalaureian (nykyinen Póros) saaret. Troizenilaiset perustivat Halikarnassoksen siirtokunnakseen.

Bysanttilaisella ajalla asutus sai nimen *Damalas*. Kaupungin arkeologiset kaivaukset alkoivat 1890–1899. Niitä ovat suorittaneet ranskalaiset arkeologit.

## Rakennukset ja löydökset

Kaupungissa oli akropolis eli linnavuori, joka oli suojattu muurilla. Alakaupunki levittäytyi tasangolle sen pohjoispuolelle. Sen muuri rakennettiin vasta 200-luvulla eaa. Osa linnoitusrakennelmista on näkyvissä. Kaupungissa oli muun muassa Hippolytokselle, Athenelle, Artemiille, Asklepiokselle, Afrodite Akraialle ja Isikselle omistetut temppelit. Hippolytoksen temppeli oli rakennettu 300-luvulla eaa. ja sen koko oli noin 10 × 12 metriä. Hippolytokselle oli omistettu myös gymnasion ja stadion. Kaupungissa oli myös Asklepieion eli Asklepiokselle omistettu kulttipaikka, johon kuului muun muassa propylon, temppeli ja monumentaalilähde.

## Lähteet

## Aiheesta muualla
Wolfheart

**Wolfheart** on suomalainen vuonna 2013 perustettu melodinen death metal -yhtye. Yhtyeen laulaja Tuomas Saukkonen oli myös melodista death metalia soittaneen Before the Dawn -yhtyeen perustaja ja laulaja-kitaristi. Vuonna 2014 Wolfheart solmi levytyssopimuksen Spinefarm Recordsin kanssa.

## Jäsenet
*Tuomas Saukkonen – basso, rummut (2013–2014), laulu, kitara (2013–)
*Lauri Silvonen – basso, taustalaulu (2014–)
*Joonas Kauppinen – rummut (2014–)
*Vagelis Karzis – kitara (2020–)

### Entiset
*Esa Uusimaa – basso (2013–2014)
*Mika Lammassaari – kitara (2014–2019)

## Diskografia
### Studioalbumit
* 
* 
* 
* 
* 
* 
* *[[Draconian Darkness]] (2024)*

### Singlet
* 
* 
* 
* 
* 
*The Black Light (2017)
*Breakwater (2018)
*The Saw (2018)
*Ashes (2020)
*Hail of Steel (2020)
*The Hammer (2020)
*Ancestor (2022)
**Grave (2024)*

### EP:t
* 

## Lähteet
Elis Sulkanen

**Elis Sulkanen** (*Edi Sulo*, 24. syyskuuta 1887 Pyhämaa – 27. maaliskuuta 1963 Lake Worth, Florida) oli amerikansuomalainen toimittaja ja vasemmistoaktivisti.

Kalastajan perheeseen syntynyt Sulkanen kävi kansakoulun ja muutti Yhdysvaltoihin vuonna 1906. Hän asui Kanadassa vuosina 1916–1919. Sulkanen työskenteli amerikansuomalaisten työväenlehtien *[[Työmies (Yhdysvallat)|Työmiehen]]*, *[[Industrialisti|Sosialistin]]* ja *[[Toveri (yhdysvaltalainen lehti)|Toverin]]* toimittajana sekä kommunistisen *[[Eteenpäin (Yhdysvallat)|Eteenpäin]]*-lehden päätoimittajana vuosina 1921–1925.

Sulkanen erotettiin Yhdysvaltain kommunistisesta puolueesta vuonna 1928, minkä jälkeen hän liittyi entisen ideologisen vihollisensa *[[Raivaaja (amerikansuomalainen lehti)|Raivaajan]]* toimituskuntaan. *Raivaajan* toimittajana Sulkanen kävi sinnikästä taistelua amerikansuomalaisia kommunisteja vastaan. 1940-luvulla hän toimi Amerikan Suomalaisen Kansanvallan Liiton sihteerinä ja duluthilaisen *[[Päivälehti (Yhdysvallat)|Päivälehden]]* päätoimittajana. Vuosina 1952–1962 Sulkanen työskenteli *Raivaajan* päätoimittajana. Hän on laatinut vuonna 1951 ilmestyneen *Amerikan suomalaisen työväenliikkeen historian* ja eräitä muita teoksia. 

## Teoksia
* *Kominternin politiikan vararikko*. E. Sulkanen ja A. Halonen. Fitchburg: Raivaaja, 1930.
* *Kapitalismi koetuksella: Rooseveltin elvytysohjelma Yhdysvalloissa*. Tampere: Sos.-dem. puoluetoimikunta, 1934.
* *Pysyvä rauha tai ihmiskunnan tuho: yhteiskunnallinen tutkimus rauhan perusteista: suurvaltapolitiikka ja pienet maat: katsaus Suomen asemaan maailmansodan aikana*. Fitchburg: Raivaaja Publishing company, 1946.
* *Amerikan suomalaisen työväenliikkeen historia*. Fitchburg: Amerikan Suomalainen Kansanvallan Liitto, Raivaaja Publishing Company, 1951.

## Lähteet
*  

### Viitteet
Juhani Pietikäinen

**Juhani (Juha) Pietikäinen** (14. elokuuta 1925 Pielavesi – 19. toukokuuta 2008 Espoo) oli suomalainen tekniikantutkija ja professori. Hän oli Teknillisen korkeakoulun metalliteknologian professori 1975–1989. Hänen tutkimusalaansa olivat materiaalit, niiden, etenkin martensiitin, ominaisuudet ja käyttö.

## Lähteet
HMS Prince of Wales (1860)

**HMS Prince of Wales** oli Britannian Kuninkaallisen laivaston vuonna 1860 vesillelaskettu 121-tykkinen potkurilla varustettu höyrykäyttöinen ensimmäisen luokan linjalaiva. 

## Valmistus

Alus tilattiin 14. maaliskuuta 1842 Portsmouthin telakalta 110-tykkisenä 3&nbsp;083 tonnin ensimmäisen luokan linjalaivana. Työt aluksella keskeytettiin 9. joulukuuta 1844. Sen köli laskettiin 10. kesäkuuta 1848. Tilaus uudistettiin uusien suunnitelmien mukaisena 3&nbsp;186 tonnin 120-tykkisenä aluksena  29. kesäkuuta 1848. Tilaus uudistettiin potkuritaistelulaivana 9. huhtikuuta 1856 ja muutostyöt aloitettiin 27. lokakuuta 1856. Alus laskettiin vesille 25. tammikuuta 1860, jolloin se sijoitettiin reserviin.
 
## Palvelus
Aluksen höyrykone poistettiin vuonna 1867 ja se nimettiin 3. maaliskuuta 1869 *HMS Britanniaksi*, jolloin siitä tehtiin Dartmouthiin poikien koulutuskeskus. Alus muutettiin proomuksi syyskuussa 1909 ja se myytiin 13. syyskuuta 1914 Garnhamille, joka myi sen edelleen Hughes Bolckowille. Alus saapui heinäkuussa 1916 Blythiin romutettavaksi.

## Lähteet

*

### Viitteet
Meishan

**Meishan** (, pinyin: Méishān Shì) on prefektuuritason kaupunki Kiinan Sichuanin maakunnan keskiosassa. Kaupungin keskusta sijaitsee linnuntietä noin 60 kilometriä maakunnan pääkaupunki Chengdusta lounaaseen. Kaupungin väkiluku on 2,95 miljoonaa (2010) ja pinta-ala 7&nbsp;186 neliökilometriä.

Alueen historialliset nimet ovat *Meizhou* ja *Qingzhou*. Nykyiset piirikuntatason alueet kuuluivat Leshaniin ennen vuonna 1997. Meishanin prefektuuri perustettiin vuonna 1997, ja se sai kaupungin aseman vuonna 2000.

Prefektuuri rajoittuu pohjoisessa Chengdun, idässä Ziyangin ja Neijiangin, etelässä Zigongin ja Leshanin, sekä lännessä Ya’anin prefektuuritason kaupunkeihin.

Piirikuntatasolla prefektuuri jakautuu 6 osaan. Osat ovat (numerointi kuten oheisessa kuvassa):

;Kaupunkipiirit (2)
* 1. Dongpo (东坡区), 821&nbsp;853 as.
* 3. Pengshan (彭山区), 285&nbsp;889 as.
;Piirikunnat (4)
* 2. Renshou (仁寿县), 1&nbsp;233&nbsp;074 as.
* 4. Hongya (洪雅县), 300&nbsp;217 as.
* 5. Danleng (丹棱县), 141&nbsp;953 as.
* 6. Qingshen (青神县), 167&nbsp;559 as.


Su Shi (1037-1101), kuuluisa kirjailija ja runoilija Song-dynastian aikana, syntyi Meishanissa. Hänen isänsä Su Xun ja veljensä Su Zhe olivat myös tunnettuja kirjailijoita. *Sansu ci* (Kolmen *Su*n pyhäkkö) oli pystytetty heidän muistoksi jo Yuan-dynastian aikana suvun asuintalon paikalla. Nykyään se toimii museona.





## Lähteet

## Aiheesta muualla

* Kaupungin kotisivu   (ms.gov.cn)
* Meishan Travel Guide  (travelchinaguide.com)
* Meishan Overview   (chinatravel.com)
* China Postal Code: Sichuan Province  (youbianku.com)
Georges Feydeau

**Georges Feydeau** (1862–1921) oli ranskalainen näytelmäkirjailija, joka kirjoitti vauhdikkaita ja keveitä komedioita ja farsseja, joiden teho perustuu etevään tilannekomiikkaan ja näyttämötekniikan hyväksi käyttämiseen. Hänen merkittävimpiä näytelmiään ovat olleet *L’Hôtel du libre échange* (1869), *Le Dindon* (1896) ja *La Puce à l’oreille* (1910). Suomeksi hänen näytelmistään on esitetty ainakin *Rouvan äitivainaa* ja *Meidän poikaparkamme* (1973). Feydeauta on kutsuttu lempinimellä *farssimestari*, mikä johtuu sekä hänen kyvystään luoda kepeitä satiirinäytelmiä että hänen tuotantonsa laajuudesta.

## Suomennetut teokset
* *Kirppu korvassa* (*La puce a l'oreille*), suomentanut Matti Brotherus, Suomen teatteriliitto [i.a.] (näytelmämoniste)
* *Kalkkunakukko*: 3-näytöksinen komedia (*Le dindon*), suomentanut Ritva Arvelo, Suomen teatteriliitto [i.a.] (näytelmämoniste)
* *Herra metsästää eli jos metsään haluat mennä nyt, niin takuulla yllätyt* (*Monsieur chasse!*), suomentanut Matti Brotherus, Suomen teatteriliitto [i.a.] (näytelmämoniste)
* *Rouvan äitivainaa* (*Feu la mére de madame*), suomentanut Lasse Pöysti, Suomen teatteriliitto 1973 (näytelmämoniste)
* *Meidän poikaparkamme*: 1-näytöksinen näytelmä (*On purge bébé*), suomentanut Lasse Pöysti Suomen teatteriliitto 1973 (näytelmämoniste)

## Lähteet

## Aiheesta muualla

* 
*
Niels Juel

**Niels Juel** (1629–1697) oli tanskalainen amiraali, jota pidetään Tanskan tunnetuimpana merisankarina. Vuosina 1652–1656 hän palveli Hollannin laivastossa ja vuosina 1657–1660 taisteli Ruotsia vastaan. Vuonna 1676 hänet nimitettiin Tanskan laivaston ylipäälliköksi, ja saman vuoden toukokuussa hän valloitti Gotlannin. Juelin ansioista välittämättä kuningas sittemmin vaihtoi laivaston ylipäälliköksi Juelin tilalle hollantilaisen amiraalin Cornelis Trompin. Tromp Juelin avustamana 1. kesäkuuta 1676 voitti Öölannin edustalla Lorentz Creutzin johtamat ruotsalaiset. Vuonna 1677 Juel Møenin edustalla voitti ruotsalaisen eskaaderin. 1. heinäkuuta 1677 hän voitti Køgenlahdessa Ruotsin laivaston, ja tästä hänelle myönnettiin yliamiraaliluutnantin arvo. Vuosina 1683–1696 hän oli Amiraliteetin presidentti.

## Lähteet